CELEX: 62013FN0065
Language: fi
Date: 2013-07-02 00:00:00
Title: Asia F-65/13: Kanne 2.7.2013 — ZZ v. komissio

21.12.2013   
            
            
               FI
            
            
               Euroopan unionin virallinen lehti
            
            
               C 377/24
            
         Kanne 2.7.2013 — ZZ v. komissio
   (Asia F-65/13)
   2013/C 377/56
   Oikeudenkäyntikieli: italia
   
      Asianosaiset
   
   
      Kantaja: ZZ (edustaja: asianajaja L. Mansullo)
   
      Vastaaja: Euroopan komissio
   
      Oikeusriidan kohde ja kuvaus
   
   Vaatimus, joka koskee kantajan komissiolle esittämän sellaisen vaatimuksen hylkäämisestä tehdyn päätöksen kumoamista, jonka mukaan komission on maksettava kantajalle 10 000 euron suuruinen summa korvauksena vahingosta, jota hän väittää kärsineensä sitä, että hänelle lähetettiin kirje, jossa hänelle ilmoitettiin muun muassa siitä, että komissio on päättänyt hyvittää summia, jotka se oli määrätty maksamaan kantajalle, niiden summien kanssa, jotka kantaja oli määrätty maksamaan komissiolle.
   
      Vaatimukset
   
   
               —
            
            
               on kumottava päätös, jolla on hylätty missä hyvänsä muodossa 20.6.2012 päivätty korvausvaatimus, joka sisältyi 20.6.2012 päivättyyn muistioon
            
         
               —
            
            
               on kumottava 27.8.2012 päivätty muistio, jonka sivun 1/3 oikeassa ylälaidassa on maininta ”Ref.Ares(2012)1003126 — 27.8.2012” ja jonka kantaja vastaanotti 9.10.2012
            
         
               —
            
            
               siltä osin kuin on tarpeellista on kumottava päätös, jolla on hylätty missä hyvänsä muodossa 24.10.2012 päivätty valitus
            
         
               —
            
            
               siltä osin kuin on tarpeellista on kumottava 11.2.2013 päivätty muistio, jossa on viite HR.D.2/MB/ac 170184, joka on laadittu italiaksi, jossa on kaksi sivua, joissa kummassakin on tekstiä vain yhdellä puolella, ja jonka kantaja vastaanotti 22.3.2013
            
         
               —
            
            
               komissio on velvoitettava maksamaan kantajalle 10 000,00 euron suuruinen summa, johon on lisättävä 21.6.2012 alkaen ja siihen päivään asti, kunnes edellä mainittu summa on maksettu, 10 prosentin vuosittainen korko, joka lisätään vuosittain pääomaan,
            
         
               —
            
            
               komissio on velvoitettava korvaamaan oikeudenkäyntikulut.